422 
MEMORIAS CIENTIFICAS 1 LITER ARIAS 
penitencia de sus peccados feytos e avn delos que abia por 
fazer e fizo voto de entrar en orden, e dexo el regno asu her- 
mano don Remiro que vinia la hora de Camora e entro se 
monge en el monesterio de Sant Fagundo ribera de vn rio 
que dizen Qe ia. 
DEL REY DON REMIRO DE YSTURIAS 
Que don Remiro alcado rey en el aynno que andaba la era 
en IX C LX e regno XVIII aynnos II meses; e apoco detienpo 
don Remiro fue consus huestes sobre moros, estonces su her- 
mano don Alfonso fue represo e sallio dela mongia e fue para 
Leon e conpego de entrar enel regno, oyo lo don Remiro e 
vino ala tierra e cerquo asu hermano en Leon e acabo de II 
aynnos priso lo e echo lo cn carcel. E dela otra part de don 
Alfonso, don Orduyno e don Aznar fijos de don Froylla, el 
que dixiemos de suso con consello delos Esturianos que se 
tenia por mal trechos que no fueron clamados al consello 
quoando don Alfonso entre monge e dio el regno asu herma- 
no don Remiro; e conpecaron de guerrear contra don Remi- 
ro, e pugnaban por quoal quiere guisa poner en poder de don 
Alfonso fijo de Froylla al rey don Remiro; e fue don Remiro 
con su poder en aquel tienpo a Ysturias e quebranto los e 
priso alos fijos de Froylla e eeholos en carcel con su herma- 
no don Alfonso. Item apocos dias este rey don Remiro cego 
asu hermano e alos otros e fizo vn monesterio de Sant Jul- 
lian cabo Leon, e alii les dio quanto obiessen menester mien- 
tre bibiessen. E murio alii don Alfonso e fue enterrado con 
su muller dona Ximena. E despues el rey don Remiro entro 
en Toledo e priso Madrit, e destruyo los mores e priso los 
christianos que eran de la otra part. Item el conde Ferrant 
Goncalbez inbio ademandar ayuda contra moros aeste rey 
don Remiro, diziendo que moros entraban por Castiella; e 
uino el rey e aiuntaron se las huestes de Castiella e de Leon 
en Osma, e lidiaron con los mores e vincieron los e mataron 
et prisieron muchos moros e tornaron los christianos conga- 
